**Poziția Apăcanal Chișinău (Referitor la propunerea CALM ).**

Se acceptă, ca alternativă, cu introducerea competenţei şi obligaţiei ANRE de avizare a proiectului de tarife şi a mecanismului de evitare a blocajelor în proces de aprobare a tarifelor în cazul unor decizii neargumentate sau a lipsei deciziilor APL, prin instituirea dreptului de aprobare a tarifelor, în cazul dat, de către ANRE.

În acest sens, textul Proiectului de lege urmează a fi modificat respectiv. Cu referire la drepturile şi obligaţiile specifice ale autorităţilor administraţiei publice locale: Art.7 alin.(l), se va completa cu lit. k) **în următoarea redacţie: *k) să aprobe, în termen de pînă la 60 zile calendaristice din data cererii depuse de către operator, tarifele pentru serviciile de alimentare cu apă potabilă şi de canalizare. În cazul aprobării unui tarif unic pentru toate categoriile de consumatori sau aprobării unor tarife diferenţiate pentru diferite categorii de consumatori, utilizînd mecanismul compensării încrucişate, cuantumul tarifului mediu nu va fi mai mic decît cel coordonat de autoritatea publică centrală de reglementare.* Art. 7 alin. (2) se va completa cu lit. h) şi lit. i), după cum urmează: *h) să adopte o decizie de respingere a proiectului de tarife propus de operator, doar în cazul în care a iniţiat, în termen de cel mult 30 zile calendaristice, contestarea argumentată a avizului dat asupra tarifului de autoritatea publică centrală de reglementare; i) să delege competenţa de aprobare a tarifelor, în cazul regionalizării serviciilor de alimentare cu apă şi de canalizare, către asociaţia autorităţilor publice locale, constituită legal în acest sens sau către autoritatea publică centrală de reglementare.***

**Cu referire la funcţiile şi atribuţiile ANRE:**

**Art.8, alin. (2) se va completa cu lit. k) şi lit. I), după cum urmează:**

***k) verifică şi avizează, în termen de pînă la 30 zile calendaristice, proiectul de tarife la serviciile de apă potabilă şi de canalizare propus de către operator,*** ***determinînd cheltuielile minime necesari pentru activitatea normală a operatorului;***

***l) în cazul neîndeplenirii de către autorităţile publice locale a competenţei  
prevăzute la art. 7, alin. (1), lit. k) sau a delegării împuternicirilor conform  
art.7, alin. (2), lit. i), aprobă, la cererea operatorului, în termen de pînă la 7 zile  
calendaristice, tarifele pentru serviciile de apă potabilă şi de canalizare, prestate la nivel de regiuni, raioane, municipii şi oraşe, calculate în conformitate cu metodologia aprobată, în cuantum mediu avizat anterior, ţinînd cont de rentabilitatea necesară operatorului corespunzător Planului de dezvoltare, renovare şi modernizare a activelor existente şi de propunerile de diferenţiere a tarifelor pe categorii de consumatori, cu compensare încrucişată.***

**Art.8, alin.(2), lit. k) se va modifica, după cum urmează (litera k) va deveni (litera m)):**

***m) aprobă tarifele pentru serviciile publice de alimentare cu apă industrială, prestate la nivel de regiuni, raioane, municipii şi oraşe, calculate în conformitate cu metodologia aprobată.***